A káosz évei-tetralógia

**A káosz évei-trilógia** a Vörös lázadás-trilógiafolytatása, melyet Pierce Brown írt. A trilógia idővel nem árvált tetralógiává. Míg a *Vörös lázadás-trilógia* egy disztópikus young-adult sci-fi, *A káosz évei-trilógia* a disztópikus adult sci-fi besorolást kapta. A tetralógia két megjelent része A káosz évei (2018) és A sötétség kora (2019). A tetralógia harmadik része angolul 2023 július végén jelent meg, míg az utolsó, a negyedik és egyben az egész Vörös lázadás-sorozatot lezáró részének megjelenése még nem tisztázott.

Pierce Brown a tetralógia nyitókötetét az előző trilógiájának befejező része után 10 évvel indítja a Napköztársaságban (HKU 753).

A könyvek, és az író hivatalos oldala https://piercebrownbooks.com

## Áttekintés

Minden könyvnek megvan a maga idősávja, amiben játszódik. Ez az idősáv az előző trilógiához képest meglehetősen rövidebbnek bizonyul, ugyanis minden könyv maximálisan 1 év történéseit mutatja be. Bár a bemutatott idő kevesebb, a cselekvésekből többet kapunk, és részletesebben is látjuk.

A történéseket nem csak egy ember szemszögéből láthatjuk. *A káosz évei*ben 4, *A sötétség korá*ban 5 mesélő által rakhatjuk össze a történetet. Minden mesélőnek megvan a maga kis feladata, a származásának története. Éppen ezért is nehéz megállapítani, hogy a trilógia melyik része épp mire helyezi a hangsúlyt, ugyanis minden mesélője másra törekszik.

## Első könyv - A káosz évei

A ​Vörös lázadás-trilógia hőseként felemelkedett Darrow-t mostanra sokféle néven ismerik bolygószerte. Van, aki apának hívja, más felszabadítónak, megint más hadvezérnek, s vannak, akik Aratónak. Ő azonban mindenek ellenére ismét fiatal fiúnak érzi magát, miközben nehéz szívével a sápadt kék bolygó felé zuhan vörös páncéljában, hatalmas seregével. A háború tizedik, Darrow életének harminckettedik évében járunk.

Egy évtizeddel ezelőtt Darrow volt annak a forradalomnak a hőse, amitől azt remélték, hogy majd felszabadítja a Társadalmat. Béke és szabadság helyett azonban végtelen háború dúl a világokban. Darrow-nak ezért egy újabb elkeseredett küldetésre kell most indulnia, mellyel kockára tesz mindent, amiért eddig harcolt. Továbbra is hisz abban, hogy megmenthet mindenkit, de vajon képes lesz-e arra, hogy közben ne változzon át borzalmas szörnyeteggé? A különböző bolygókon átívelő útját ráadásul olyan új szereplők fonják körbe, akik örökre megváltoztatják a sorsát: egy menekülttáborból érkező Vörös lány, aki olyan életet kap, amiről álmodni sem mert; egy megtört Szürke ex-katona, akinek a galaxis legnagyobb értékét kell ellopnia akár az élete árán is; és egy kitaszított Arany trónörökös, aki mentorával vándorol a csillagok közt, siratva azt a világot, amit Darrow eltörölt, de bízva annak visszatértében.

**Részletesebben itt**

## Második könyv - A sötétség kora

Egy ​évtizede már annak, hogy Darrow forradalmat robbantott ki a Társadalom ellen. Most, a saját maga által alapított Köztársaság kitaszítottjaként elkeseredett háborúba kezd a Merkúron annak reményében, hogy még mindig megvalósíthatja Eo álmát. A nyomában azonban csak halál és pusztulás jár, ezért felvetődik a kérdés: ő még mindig ugyanaz a hős, aki egykor letörte a láncait, vagy a helyét hamarosan át kell vennie valaki másnak?

Lysander au Lune, a Lune-ház száműzetésben lévő örököse visszatért a Magba. Eltökélt célja, hogy helyreállítsa a rendet, és ismét elhozza a békét az emberiségnek. Ehhez azonban előbb az irányítása alá kell vonnia – vagy legalább egyesítenie – a Mag hűtlen Arany családjait, majd szembe kell néznie Darrow-val a rettenetbe borult Merkúr ege alatt.

De a világ jövője nem csak az ő sorsukon múlik.

Virginia, a Köztársaság uralkodója egyesíteni próbálja a házakat, és felsorakoztatni őket Darrow mögé. Vajon képes-e megmenteni őt, miközben politikai bűnözők és gyilkosok közt kell neki is életben maradnia?

Lyria, az egykori Vörös menekült árulás vádjával néz szembe. Az egyetlen reménye, ha sikerül elmenekülnie a váratlan helyekről felbukkanó, új szövetségesekkel együtt.

Pax és Electra a Köztársaságra leselkedő egyik új fenyegetés áldozataiként fogságba kerültek. Nincs más választásuk, mint megbízni a tolvaj Ephraimben, aki a megmentőjükké válhat – és egyben számára is ez lehet az esély a megváltásra.

Ahogy a különböző szövetségek változnak, felbomlanak, majd újraformálódnak, és ahogy a hatalom egyre kiszámíthatatlanabbul tömörül, minden oldal nagy veszélynek van kitéve ebben az egyre véresebb galaktikus háborúban, aminek a végkimenetele könnyedén elhozhatja újra a sötétség korát.

*Olvass utána itt*

## Harmadik könyv

A tetralógia harmadik könyvének magyar verziójáról még keveset tudni. Elméletileg le lesz fordítva magyarra, de hogy az angol "Lightbringer" cím hogy lesz lefordítva, és mikor jelenik meg igencsak kérdéses. Az Agave kiao szerint leghamarabbi megjelenésre 2024 elején kerülhet sor.

## Negyedikkönyv

A tetralógia negyedik könyvéről szinte csak az angol címét tudjuk, amely nem más mint "Red God". Az író, Pierce Brown egyik interjúján azt említette, hogy ezzel a kötettel szeretné lezárni a Vörös lázadás sorozatot.

## Trivia

* A káosz évei-sorozat eredetileg 2018-ban még trilógiaként indult. 2022 végén azonban az író, Pierce Brown pár év "szünet" után bejelentette az akkor még trilógiának hitt sorozat harmadik részét, valamint bejelentette, hogy még egy kötetet tartalmazni fog eme sorozat.